କେନ୍ଦୁଝରଃ କେନ୍ଦୁଝରର ଘଟଗାଁର ଆରାଧ୍ୟା ଦେବୀ ମାଆ ତାରିଣୀଙ୍କ ପୀଠରେ ଦଶହରା ଅବସରରେ ଭକ୍ତଙ୍କ ଭିଡ଼ ଲାଗିଛି। ସପ୍ତମୀଠାରୁ ବିଜୟା ଦଶମୀ ପର୍ଯ୍ୟନ୍ତ ୪ଦିନ ଧରି ମାଆ ଶ୍ରଦ୍ଧାଳୁ ମାନଙ୍କୁ ସୁନା ବେଶରେ ଦର୍ଶନ ଦେଇଥାନ୍ତି। ମାଆଙ୍କ ଦର୍ଶନଲାଗି ବିଭିନ୍ନ ସ୍ଥାନରୁ ମାନସିକଧାରୀମାନେ ଆସିଛନ୍ତି। ଏହି ଅବସରରେ ତାରିଣୀଙ୍କ ପୀଠରେ ଦଶଭୂଜା ମାଆ ଦୁର୍ଗାଙ୍କର ମଧ୍ୟ ମୃଣ୍ମୟୀ ମୂର୍ତ୍ତିପୂଜା ପାଉଛନ୍ତି। ଏହି ୪ ଦିନ ଧରି ମନ୍ଦିରରେ ସ୍ୱତନ୍ତ୍ର ପୂଜାର୍ଚ୍ଚନା କରାଯାଇଥାଏ। ଭକ୍ତଙ୍କ ଶୃଙ୍ଖଳିତ ଦର୍ଶନ ପାଇଁମନ୍ଦିର ପ୍ରଶାସନ ପକ୍ଷରୁ ବ୍ୟାପକ ଆୟୋଜନ କରାଯାଇଛି।
